75. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  Αριθ.ΔΙΔΚ/Φ6. 46/6/2695 της 15 Μαρτ./20 Απρ. 1988(ΦΕΚ  Β΄210) Κανονισμός λειτουργίας ΤΕΣΥΠ. ΄Εχοντας υπόψη: 1.Το άρθρ. 4 της πράξης 33, 13.3.1986 (ΦΕΚ 29Α) του Υπουργικού Συμβουλίου που κυρώθηκε με το νόμ. 1735/1987 (αρ. 22 παρ. 6).  2.Την απόφ. ΔΙΔΚ/Φ.6.46/9000 (ΦΕΚ 614/Β/13. 9.1987) του Υπουργού Προεδρίας της Κυβέρνησης.  3.Την ανάγκη για την αρτιότερη λειτουργία του ΤΕΣΥΠ, αποφασίζουμε: Η εσωτερική λειτουργία του Τεχνικού Συμβουλίου Πληροφορικής (ΤΕΣΥΠ) ορίζεται ως εξής: 1.Η Γραμματεία του ΤΕΣΥΠ καταχωρεί σε ειδικό βιβλίο, τα θέματα που διαβιβάζονται απο το ΚΥΣΥΠ και τα παραδίδει στον Πρόεδρο   του Συμβουλίου.  2.Το ΤΕΣΥΠ συγκαλείται τακτικά μέχρι τρεις φορές το μήνα και έκτακτα όταν είτε το ΚΥΣΥΠ είτε ο Πρόεδρος του ΤΕΣΥΠ χαρακτηρίσουν τα θέματα επείγοντα, μετά από γραπτή πρόσκληση του Προέδρου που κοινοποιείται 5 τουλάχιστον ημέρες πριν από την ημέρα συνεδρίασης σε όλα τα μέλη του και περιέχει τα θέματα της ημερήσιας διάταξης καθώς και τους εισηγητές.  3.Ο Πρόεδρος του Συμβουλίου μπορεί να εισηγείται ο ίδιος τα θέματα, ή να ορίζει εισηγητή ένα ή περισσότερα μέλη του Συμβουλίου.  4.Ο Πρόεδρος έχει το δικαίωμα να καλεί στο Σύμβούλιο, για να εκφέρουν τη γνώμη τους, χωρίς δικαίωμα ψήφου, επιστήμονες ή τεχνικούς, ως εμπειρογνώμονες, λόγω ειδικότητας σε συζητούμενα θέματα.  5.Το ΤΕΣΥΠ, εισηγείται τη σύσταση από το ΚΥΣΥΠ ή τον Υπουργό Προεδρίας της Κυβέρνησης ομάδων εργασίας από επιστήμονες ή τεχνικούς για τη λεπτομερέστερη μελέτη εξειδικευμένων θεμάτων. Το ΤΕΣΥΠ εισηγείται επίσης την ανάθεση τομεακών ή εξειδικευμένων εφαρμογών της Πληροφορικής και την εκπόνηση μελετών υποδομής (μελέτες που αφορούν οργανωτικά- λειτουργικά ή τεχνικά θέματα του κλάδου), σε ερευνητικά ιδρύματα, εκπαιδευτικά ιδρύματα, φορείς του δημόσιου ή ιδιωτικού τομέα ή και μεμονωμένους επιστήμονες. (Αντί γαι τη σελ. 84, 337) Σελ. 84,337(α) Τεύχος Ι-11-2 Σελ. 19 Υπουργικό Συμβούλιο - Οργάνωση Υπουργείων - Κυβερνητικές Επιτροπές 1.Ε.α.75 6.Για την απρόσκοπτη λειτουργία του συμβουλίου με απόλυτη πλειοψηφία των παρόντων μελών εκλέγεται αντιπρόεδρος ο οποίος αναπληρώνει τον Πρόεδρο στα καθήκοντα του όταν αυτός απουσιάζει.  7.Το συμβούλιο έχει απαρτία όταν είναι παρόντα έξι τουλάχιστο μέλη του, από τα οποία απαραιτήτως ο Πρόεδρος ή ο Αντιπρόεδρος. Οι αποφάσεις του Συμβουλίου παίρνονται κατά πλειοψηφία των παρόντων μελών, σε περίπτωση δε ισοψηφίας υπερισχύει η ψήφος του Προέδρου.  8.Για τη συζήτηση τηρούνται πρακτικά τα οποία συντάσσονται από το γραμματέα, σε συνεργασία με τον εισηγητή. Στα πρακτικά επισυνάπτεται η εισηγητική έκθεση και καταχωρούνται συνοπτικά οι γνώμες των μελών του Συμβουλίου.  Τα πρακτικά του Συμβουλίου (αφού επικυρωθούν από το Συμβούλιο, κατόπιν αναγνώσεώς τους στην επόμενη συνεδρίαση) υπογράφονται από τον Πρόεδρο και το Γραμματέα και αρχειοθετούνται κατ’ αύξοντα αριθμό.  9.Ο Υπουργός Προεδρίας της Κυβέρνησης ορίζει, με απόφασή του, το γραμματέα του ΤΕΣΥΠ με τον αναπληρωτή του. Ως γραμματέας ορίζεται υπάλληλος της ΥΑΠ ειδικός σε θέματα Πληροφορικής.  Για τη γραμματειακή υποστήριξη του ΤΕΣΥΠ, μπορεί με την ίδια απόφαση, να ανατεθούν σχετικά καθήκοντα σε υπαλλήλους και άλλων κλάδων της ΥΑΠ. Υπεύθυνος για το συντονισμό του έργου της γραμματείας ορίζεται ο γραμματέας του ΤΕΣΥΠ.  10.Ο Πρόεδρος του ΤΕΣΥΠ μπορεί μέσω της Γραματείας του να αλληλογραφεί χρησιμοποιώντας έγγραφα και υπηρεσιακά σημειώματα που θα έχουν το διακριτικό τίτλο του Συμβουλίου, με υπηρεσίες, Οργανισμούς, φορείς του Δημόσιου και Ιδιωτικού Τομέα κ.λ.π. για τη συγκέντρωση πληροφοριών και άλλων βοηθητικών στοιχείων σχετικών με τα θέματα της αρμοδιότητας του Συμβουλίου.  11.Η Γραμματεία του ΤΕΣΥΠ τηρεί πρωτόκολλο, αρχείο Πρακτικών αναπαράγει και διακινεί κάθε φύσης έγγραφα του Συμβουλίου.  12.Τόπος συνεδριάσεων  και λειτουργίας του ΤΕΣΥΠ ορίζεται το Υπουργείο Προεδρίας της Κυβέρνησης.  13.Οι λειτουργικές δαπάνες του ΤΕΣΥΠ καθώς και οι δαπάνες των μελετών αι ομάδων εργασίας βαρύνουν τις πιστώσεις του Υπουργείου Προεδρίας της Κυβέρνησης. Σελ. 84,338(α) Τεύχος 1-11-2 Σελ. 20 1.Ε.α.75 Υπουργικό Συμβούλιο - Οργάνωση Υπουργείων - Κυβερνητικές Επιτροπές